o
Derek Prince
Israelin asema Jumalan suunnitelmissa 3/3
Monet kristityt kommentaattorit ovat sanoneet:
"Jos juutalaiset koskaan palaavat, heidän tulee ensin tunnustaa
Jeesus Messiaaksi ja palata vasta sitten".
Mutta Jumalaa sanoo, että järjestys on eri.
He palaavat ensin ja sitten
"Minä puhdistan heidät kaikesta saastasta".
He siis palaavat tilassa, jota Jumala kuvaa saastaisuudeksi
eivätkä he ansaitse Hänen siunaustaan.
Jae 26: "Minä annan teille uuden sydämen ja
teidän sisimpäänne uuden hengen. Minä otan teidän rinnastanne
kivisydämen pois ja annan tilalle elävän sydämen."
Sehän on kuin sydämensiirto! Tämä viittaa siihen, että
juutalaisilla on ollut vuosisatoja kivisydän
eli sydän, joka ei ota vastaan Pyhää Henkeä.
Mutta Jumala lupaa: "Minä teen ihmeen.
Otan heiltä pois kivisydämen ja annan tilalle elävän sydämen,
joka ottaa vastaan Minun Henkeni".
Mielestäni Jumala alkoi tehdä näin 1967 kuuden päivän sodan aikana,
jolloin juutalaiset saivat jälleen haltuunsa
Jerusalemin vanhan kaupungin. Olin silloin tällöin
tekemisissä juutalaisten kanssa noina vuosina.
Muistan kuinka 1948 puhuin eräälle juutalaismiehelle
uskostani Jeesukseen Messiaana.
Hän kääntyi pois ja sylki Jeesuksen nimeä.
Näin hän reagoi. Samaa asennetta juutalaisilla on yhä,
mutta asenne on muuttunut huomattavasti vuodesta 1967.
Erään Israelin yliopiston professori, joka opettaa teologiaa -
kaikenlaista teologiaa - sanoi: "Aiemmin opiskelijoita kiinnostivat
kristinuskon teologiset näkemykset,
mutta nyt heitä kiinnostaa Jeesuksen persoona".
Se kiinnostaa erityisesti nuoria.
Ei ole vielä kovin yleistä julistaa Jeesuksen nimeä,
mutta juutalaiset suhtautuvat Häneen jo eri tavalla.
Koska Ruth ja minä rakensimme talon Jerusalemiin,
muuten yksi kerta rakentaa Jerusalemissa riittää,
olimme tekemisissä monien maallisten hyvässä asemassa
olleiden juutalaisten kanssa: tuomareita, insinöörejä ja muita.
Meistä oli aina hämmästyttävää, että he tulivat keskustelemaan
tarjoamamme kahvikupin ääreen. He vain istuivat ja odottivat
ja me ihmettelimme mitä he oikein odottivat?
He odottivat, että kertoisimme Jumalan ihmeistä, joita
Hän on tehnyt elämässämme. Kun juutalaisille kertoo ihmeistä,
joita on tapahtunut rukousten avulla, he istuvat ja kuuntelevat
niin pitkään kuin vain viitsii puhua.
He ovat hyvin käytännönläheisiä.
He haluavat jotain sellaista mikä toimii.
Aikarajasta huolimatta kerron teille tämän. Insinööri, joka
valvoi rakennustöitämme, en paljasta nimeä, sillä hän on
tunnettu, tuli katsomaan miten meillä menee
muutettuamme uuteen kotiimme. Hän sanoi olevansa kiireinen
ja viipyvänsä korkeintaan 10 minuuttia.
Emme yrittäneet pidätellä häntä, mutta hän sanoi:
"Selkäni on tosi kipeä". Vaimoni sanoi, että
miehelläni on jotain selkäkipuihin. Hän sanoi: "Ihanko totta?"
Vastasin, että kyllä on, mutta se on hieman epätavallista.
Jos haluat, käy istumaan tuohon tuolille, niin katson jalkojasi.
Jos ne ovat eripituiset, niin lyhyempi jalka kasvaa ja
siitä tiedät, että Jumala on koskettanut sinua.
Hän istuutui ja lyhyempi jalka piteni ja
hän viipyi puoli tuntia 10 minuutin sijaan.
Pari viikkoa myöhemmin mies palasi ja Ruth kysyi miten selkä jaksaa?
"Hyvin, mutta onko miehelläsi mitään hartiakipuihin?"
Sanoimme, että meillä on hoitokeino.
Seiso suorana jalat yhdessä, ojenna kädet sivuille
kämmenet eteenpäin ja tuo ne sitten nenäsi eteen ja pidä ne siinä.
Jos toinen käsi on toista lyhyempi, niin rukoilen, että se pitenee.
Hänen toinen kätensä oli senttejä lyhyempi kuin toinen,
mutta se kasvoi heti samanpituiseksi.
Oli lämmintä ja hänellä oli lyhythihainen paita ja
käsivarren ihokarvat nousivat pystyyn.
Mies kysyi mitä tämä on? "Se on Jumalan voimaa", sanoin.
Emme mitenkään innostuneet ihmeestä, mutta mies sanoi:
"Teillä voisi olla jono parannettavia jos niin haluaisitte".
Hän ei tunnustanut Jeesusta emmekä puhuneet hänelle siitä.
Myöhemmin hän oli sanonut tuttavalleen
uskovansa Jeesukseen Messiaana.
Se ei tarkoita sitä, että hän olisi uudestisyntynyt,
sillä monet juutalaiset ajattelevat asiaa järjellä
ennen kuin sydämen asenne muuttuu.
Tämä osoittaa miten kiinnostuneita he ovat
huomatessaan jonkin toimivan. Olen sanonut juutalaisille, että
" ei-juutalaisina olemme teille anteeksipyynnön velkaa siitä,
että kehotamme teitä uskomaan evankeliumiin, jota
ei teidän kirjoituksissanne ole yliluonnollisesti todistettu oikeaksi".
Mihin me jäimmekään? Uuteen lihasydämeen, mutta ei siinä kaikki.
Hes 36:27, Jumala sanoo:
"Minä annan Henkeni (Pyhän Hengen) sisimpäänne
ja ohjaan teidät seuraamaan säädöksiäni,
ottamaan varteen Minun käskyni ja elämään niiden mukaan."
Ensin Jumala antaa uuden sydämen ja sitten Pyhän Hengen.
Sitten otatte varteen Minun käskyni ja elämään niiden mukaan.
Moniko teistä tietää, ettei kukaan, juutalainen tai ei-juutalainen,
voi noudattaa Jumalan käskyjä ilman Pyhää Henkeä?
Henki on olennaista, onpa taustamme mikä hyvänsä.
Kasvoin anglikaanisessa kirkossa Britanniassa.
15-vuotiaana itse Oxfordin piispa konfirmoi minut.
Kävin riparin ja ajattelin, että varmaan siitä on hyötyä.
Sanoin ja tein kaiken, mutta mitään ei tapahtunut.
Sitten ajattelin, että "ehkä tämä toimii joidenkin kohdalla,
mutta ei minun".
Päätin, että minun täytyy tulla paljon paremmaksi
kuin mitä olen ja seuraavat 10 vuotta yritin tulla paremmaksi,
mutta epäonnistuin surkeasti.
Sitten Jumala täytti minut Pyhällä Hengellä ja
ensimmäistä kertaa saatoin tehdä iloiten sitä, mitä Jumala määräsi.
Tarvitsemme Pyhän Hengen sisimpäämme,
jotta olisimme iloisia ja kuuliaisia Jumalan palvelijoita.
Nyt tulemme tapahtumien huippukohtaan, jae 28:
"Te saatte asua maassa, jonka Minä olen isillenne antanut,
te olette Minun kansani ja Minä olen teidän Jumalanne."
Olkaa kärsivällisiä Herran kanssa, Hän saattaa työnsä päätökseen,
mutta aika ei ole vielä, kun luemme kolme selkeää sanomaa:
"Te saatte asua isienne maassa, te olette Minun kansani,
Minä olen teidän Jumalanne".
Tämä on Jumalan perisuunnitelma juutalaisille ja Lähi-idälle.
Hän on jälleen heidän Jumalansa.
Tästä seuraa muita lupauksia, joita en lue,
mutta niistä kertovat heprean alkukieliset jakeet 23-30,
joissa Hän sanoo 18 kertaa "Minä teen ...".
Ehkä sanat eivät ole täsmälleen samoja
Raamatun eri käännöksissä.
Se tarkoittaa Jumalan suvereenia päättäväisyyttä,
jotain mitä Jumala on päättänyt tehdä.
Mitään ei tapahdu siksi, että juutalaiset ansaitsisivat jotain
eikä mitään tapahdu siksi, että seurakunnat rukoilevat.
Kaikki tulee tapahtumaan siksi, että Jumala sanoo, että se tapahtuu.
Useimmilla nykyajan ihmisillä on rajallinen käsitys
Jumalan suvereeniudesta.
Ellet ymmärrä Jumalan suvereeniutta
et voi ymmärtää Jumalaa etkä Raamattua etkä historiaa.
Jumala tekee mitä tekee siksi, että Hän on päättänyt tehdä niin.
Emme puutu nyt tähän, sillä se on suuri teologinen kiistanaihe.
Minä uskon Jumalan suvereenisuuteen
ja ihmisen vapaaseen tahtoon.
En näe ristiriitaa näiden kahden välillä.
Jumala tietää tarkasti mitä teet,
mutta Hän ei pakota sinua tekemään sitä.
Hän ei pakota ketään mihinkään.
Parasta lopettaa tähän, muuten emme pääse takaisin aiheeseemme.
Vielä pari asiaa Israelin ennallistamisesta. Rom 9:27,
Paavali lainaa Jesajaa: "Vaikka Israelin kansa olisi lukuisa kuin
merenrannan hiekka, siitä pelastuu vain rippeet."
Mitkä rippeet? Anteeksi, että palaan tähän, mutta rippeet,
jotka Jumala on tiennyt ja valinnut ennalta. He pelastuvat.
Se ei tarkoita koko Israelia sellaisena kuin se on nykyisin
vaan se on koko Israel sellaisena kuin
se selviytyy historian prosessista.
Lisään tähän, että sama koskee myös seurakuntaa.
Seurakunnastakin pelastuu vain rippeet.
Suurin osa seurakunnista sellaisina kuin ne nyt ovat, ei pelastu.
Jeesus sanoi: "Se, joka kestää loppuun asti, pelastuu".
Olette nyt pelastuneita, mutta jos tahdotte pysyä pelastettuina,
on kestettävä loppuun asti. Mat 24:ssa Hän sanoo,
että monia vaikeita asioita on kestettävä.
Lupausten seuraava vaihe, Rom 11:25-26, jossa
Paavali kirjoittaa erityisesti ei-juutalaisille uskoville näin:
"Veljet, jotta ette olisi oman viisautenne varassa,
teidän tulee tuntea tämä salaisuus:"
Mikä salaisuus? "Paatumus, joka on kohdannut
osaa Israelin kansasta, kestää siihen asti kun muista kansoista
koottava määrä on tullut täyteen."
Huomatkaa, että paatumus ei koske koko Israelia.
Halki vuosisatojen ja sukupolvien
on ollut Jeesuksen Messiaaksi tunnustaneita juutalaisia.
Mutta enemmistö kansasta on ollut paatunut.
Aina kun Jumala puhuu siitä, miten Hän aikoo kurittaa Israelia
hajottamalla heidät, tuomitsemalla heidät tai tekemällä jotain muuta,
niin aina näihin liittyy sana "siihen asti kun"
eli tilanne ei ole pysyvä.
Paavali kirjoittaa: "Paatumus, joka on kohdannut osaa Israelin kansasta,
kestää siihen asti kun muista kansoista koottava määrä
tulee täyteen. Sen tapahduttua koko Israel on pelastuva."
Koko Israel tarkoittaa jäännöstä, mutta se on tuolloin
sama kuin koko kansa. Israel on ainoa kansa Raamatussa,
josta Jumala on sanonut, että koko kansa on pelastuva.
On tärkeää ymmärtää tämä, koska ne, jotka työskentelevät
ja rukoilevat muiden kansojen pelastusta, joko tieten
tai tietämättään tekevät työtä myös Israelin pelastumisen puolesta,
koska vasta kun muista kansoista koottava määrä tulee täyteen,
on koko Israel pelastuva.
Jeesuksen sanat "ensimmäiset tulevat viimeisiksi
ja viimeiset ensimmäisiksi" soveltuvat tähän.
Juutalaiset olivat ensimmäisiä, mutta heistä tuli viimeisiä,
mutta lopulta viimeiset tulevat jälleen ensimmäisiksi.
Minulla on voimakas vakaumus, että velvollisuutemme on saarnata
valtakunnan evankeliumia kaikille kansoille.
Samalla kun teemme niin,
valmistamme tietä Israelin pelastumiselle.
Täällä Fort Lauderdalessa eräs pariskunta halusi puhua kanssamme.
Mies oli kristitty ei-juutalainen ja vaimo juutalainen ei-kristitty.
He kysyivät miten me ymmärrämme Rom 11:25-26.
Selitin vaimolle, että "käsitykseni mukaan
muiden kansojen määrän on tultava täyteen ja
sitten juutalaiset pelastuvat". Hän katsoi minua ja sanoi:
"toivottavasti panette töpinäksi ja ryhdytte hommiin".
Hän oli terävä nainen.
Otan vielä esiin israelilaisten paluun maahansa sen mukaan
mitä Jumala ennustaa Israelin toisesta paluusta Jesajan kirjassa.
Kyse on Babylonista paluun jälkeen tapahtuvasta paluusta,
joka on parhaillaan käynnissä. Jes 11:11-12:
"Sinä päivänä Herra jälleen kohottaa kätensä vapauttaakseen
kansansa jäännöksen Assyriasta ja Egyptistä ja Patrosista ja Nubiasta
ja Elamista ja Sinearista ja Hamatista, tuodakseen kansansa
takaisin meren saarista ja kaukaisilta rannoilta."
Tämä on käynyt ja on käymässä toteen.
"Hän kohottaa merkkiviirin kansoille, Hän korjaa talteen
Israelista pois ajetut ja kokoaa yhteen Juudasta eri tahoille
hajotetut maailman neljältä kulmalta."
Muistakaa, että meidän aikanamme nuo sanat ovat käyneet ja
käyvät toteen tarkalleen.
Huomatkaa, että Israelin paluuta kutsutaan merkkiviiriksi kansoille.
Mikä on merkkiviiri? Tavallisesti se on tankoon kiinnitetty lippu,
jota pidetään ylhäällä niin, että se herättää huomiota
ja kaikki näkevät sen. Monissa viireissä on jokin teksti.
Tässä nimenomaisessa viirissä, joka on merkkinä Israelin paluusta,
voisi olla sanat "Jumala pitää liittonsa"
4000 vuotta sitten Hän teki liiton Israelin kanssa.
Ihmiset ovat sen unohtaneet,
monet juutalaiset eivät tiedä asiasta mitään,
mutta Jumala ei ole sitä unohtanut.
Juuri nyt viirissä lukee: "Jumala pitää liittonsa".
Tämä on tarpeen tietää, koska
jumalsuhteemme riippuu myös liitosta.
Jos Jumala rikkoo yhden liiton, miksi Hän ei rikkoisi toistakin?
Mutta Hän ei koskaan riko liittoaan.
Jesaja 60:ssa on kova väite, joka saattaa järkyttää.
Toisaalta ellet ole koskaan järkyttynyt
et ole koskaan lukenut Raamattua.
Luku ennustaa juutalaisten paluun ja muiden kansojen liittymisen heihin.
On syytä pitää sitä itsestään selvänä.
Jae 12 kertoo juutalaisten paluusta:
"Kansa tai valtakunta, joka ei palvele sinua, on tuhon oma,
se hävitetään maan päältä." Mikä varoitus kansoille!
Mikä tahansa kansa, joka ei hyväksy Jumalan
Israelin paluuta koskevia suunnitelmia tuhoutuu,
olipa se miten vahva tai rikas hyvänsä.
Olen taustaltani britti. Muistan ajan, jolloin Britannia oli
hallintovastuussa Palestiinasta.
Britannia sai tehtävän varustaa kotimaa juutalaisille.
Pari vuotta myöhemmin britit antoivat 76 % maa-alueesta täysin
arabivaltiolle, Transjordanialle, nykyinen Jordania,
jossa juutalaisten ei ole lupa asua.
1947 YK vielä jakoi jäljelle jääneet 24 % maa-alueesta.
Palestiinan brittiedustajat, ei niinkään koko brittikansa,
1947-48 tekivät kaikkensa, paitsi julistamalla avoimen sodan,
estääkseen Israelin valtion synnyn.
Israel oli tuolloin pieni, merkityksetön,
600 000 asukkaan kansa.
Brittiläinen Maailmanvalta oli maailman vahvin valta,
joka oli selvinnyt kahdesta maailmansodasta.
Tiedättekö mitä tapahtui? Israelin valtio perustettiin, mutta
Brittiläinen Maailmanvalta hajosi.
Kerron tämän teille amerikkalaiset, koska hallituksenne on vaarassa
tehdä täsmälleen saman virheen. He puhuvat kauniita sanoja ja
harrastavat poliittista manipulointia, mutta
todellisuudessa he asettuvat arabien puolelle öljyvarojen takia.
Jos se tapahtui Britannialle,
rakkaat amerikkalaiset veljet ja sisaret,
se tapahtuu myös Amerikalle. Mikä tahansa kansa,
joka on Jumalan Israelia koskevia suunnitelmia vastaan, tuhoutuu.
Tämä on oma kommenttini. Voin hyvinkin nähdä
Amerikan tuhoutumisen ennen tämän vuosituhannen loppua.
Jos näin käy, niin siihen on monia syitä, mutta pääsyy on
Amerikan luopuminen vastuustaan juutalaiskansaa kohtaan.
Tämä on maa, jossa juutalaiset ovat menestyneet
samalla kun Amerikka on menestynyt.
Monikaan ei näe näiden kahden asian yhteyttä,
mutta ne kytkeytyvät läheisesti toisiinsa.
Jos USA kääntyy Israelia vastaan
kaikilla tavanomaisilla poliittisilla keinoilla, se tuhoutuu.
Minä en sanonut niin vaan Jumala sanoi niin.
Vielä kaksi Israelin paluuseen liittyvää lukua: Joel 4:1-2:
"Katsokaa, mitä tulee tapahtumaan!
Tuohon aikaan Minä käännän Juudan ja Jerusalemin kohtalon."
Tämä on yksi monista teksteistä, jotka viittaavat
Juudan ja Jerusalemin ennallistamiseen.
"Minä kokoan kaikki kansat Josafatin laaksoon ja käyn siellä
oikeutta niitä vastaan ..."
Tämä tarkoittaa kaikkia pakankansoja.
Mikä on Jumalan tuomion peruste?
"oman maani ja kansani Israelin tähden.
Ne hajottivat Israelin muiden kansojen sekaan ja
jakoivat Minun maani."
Kaksi perustetta, joilla Jumala tuomitsee kansat, ovat miten he
kohtelevat juutalaisia ja maata, jota Jumala kutsuu "Minun maakseni",
jonka Hän antoi Abrahamille, Iisakille ja Jaakobille.
Se on hyvin pyhä ajatus.
Lopuksi Mat 25, emme lue sitä, sehän on jo tuttu monille.
Siinä kerrotaan lammas-. ja vuohikansoista.
Se on Joel 4:n UT:n "kopio". Jae 31:
"Kun Ihmisen Poika tulee kirkkaudessaan
kaikkien enkeliensä kanssa,
Hän istuutuu kirkkautensa valtaistuimelle.
Kaikki kansat kootaan Hänen eteensä."
Tämä on täsmälleen sama kuin Joel 4:1-2.
Sitten kerrotaan miten Herra tuomitsee kansat.
"Hän erottaa ihmiset toisistaan,
niin kuin paimen erottaa lampaat vuohista.
Hän asettaa lampaat oikealle ja vuohet vasemmalle puolelleen.
Sitten Hän sanoo oikealla puolellaan oleville:
'Tulkaa tänne, te Isäni siunaamat. Te saatte nyt periä valtakunnan,
joka on ollut valmiina teitä varten.' Sitten Hän sanoo vuohikansoille:
'Menkää pois Minun luotani, te kirotut, ikuiseen tuleen, joka on
varattu saatanalle ja hänen enkeleilleen."
Huomatkaa, ettei ikuista tulta ole varattu ihmisille.
Ihmisillä on mahdollisuus valita, mutta saatanalla ja sen enkeleillä
ei tätä mahdollisuutta ole. Ihmiset, jotka valitsevat väärin,
joutuvat saatanan ja sen enkeleiden joukkoon.
Nämä ovat voimakkaimpia sanoja, joita Herra on sanonut:
"Menkää pois Minun luotani, te kirotut, ikuiseen tuleen, joka on
varattu saatanalle ja hänen enkeleilleen".
Millä perusteella kansat jaettiin?
"Kaiken, minkä te olette tehneet yhdelle näistä vähimmistä veljistäni,
sen te olette tehneet Minulle ja minkä te olette jättäneet tekemättä
yhdelle näistä vähäisimmistä, sen te olette jättäneet tekemättä Minulle."
Näin kansat tuomitaan ja kun Jeesus puhuu veljistään,
Hän tarkoittaa juutalaista kansaa.
Kansat tuomitaan sen mukaan mitä ne ovat tehneet juutalaisille.
Jokainen meistä joutuu tuomiolle. Jumalan mieleisiä ovat ne, jotka
ovat osoittaneet rakkautta ja ystävällisyyttä.
Näin voi tehdä vain uskomalla Kirjoituksiin.
Ne, jotka eivät ole osoittaneet rakkautta ja ystävyyttä,
joutuvat täysin ja lopullisesti eroon Jumalasta.
Tämä ei ole pikku juttu. Olen puhunut aiheesta pitkään.
Olette kuunnellet kärsivällisesti, mutta aika on ollut tarpeen,
koska haluan teidän ymmärtävän, että tämä on elämämme,
seurakunnan ja kaikkien kansojen kohtalon kysymys.
Jos haluat tilata Derek Princen opetuksia, ota yhteyttä.
Yhteystietomme näkyvät ruudussa.
Derek Princen opetuksia on saatavilla myös TV7 kaupasta.
Suomennos: Kai Mäkelä